CELEX: 31993D0256
Language: lt
Date: 734745600000
Title: 1993 m. balandžio 14 d. Komisijos sprendimas dėl medžiagų, turinčių hormoninį arba tirostatinį poveikį, likučių aptikimo metodų nustatymo

Svarbus teisinis pranešimas

|

31993D0256

1993 m. balandžio 14 d. Komisijos sprendimas dėl medžiagų, turinčių hormoninį arba tirostatinį poveikį, likučių aptikimo metodų nustatymo  

Oficialusis leidinys L 118 , 14/05/1993 p. 0064 - 0074 specialusis leidimas suomių kalba: skyrius 3 tomas 49 p. 0190  specialusis leidimas švedų kalba: skyrius 3 tomas 49 p. 0190  CS.ES skyrius 3 tomas 14 p. 198  - 208 ET.ES skyrius 3 tomas 14 p. 198  - 208 HU.ES skyrius 3 tomas 14 p. 198  - 208 LT.ES skyrius 3 tomas 14 p. 198  - 208 LV.ES skyrius 3 tomas 14 p. 198  - 208 MT.ES skyrius 3 tomas 14 p. 198  - 208 PL.ES skyrius 3 tomas 14 p. 198  - 208 SK.ES skyrius 3 tomas 14 p. 198  - 208 SL.ES skyrius 3 tomas 14 p. 198  - 208

		Komisijos sprendimas1993 m. balandžio 14 d.dėl medžiagų, turinčių hormoninį arba tirostatinį poveikį, likučių aptikimo metodų nustatymo(93/256/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1985 m. liepos 16 d. Tarybos direktyvą 85/358/EEB, papildančią Direktyvą 81/602/EEB dėl tam tikrų medžiagų, turinčių hormoninį ar tirostatinį poveikį, draudimo [1], su paskutiniais pakeitimais, padarytais Direktyva 88/146/EEB [2], ypač į jos 5 straipsnio 2 dalį,kadangi 1964 m. birželio 26 d. Tarybos direktyvos 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [3], su paskutiniais pakeitimais, padarytais Direktyva 92/5/EEB [4], 8 straipsnio 1 dalyje ir 1985 m. rugpjūčio 5 d. Tarybos direktyvos 85/397/EEB dėl visuomenės ir gyvūnų sveikatos problemų, turinčių įtakos Bendrijos vidaus prekybai termiškai apdorotu pienu [5], su paskutiniais pakeitimais, padarytais Direktyva 89/662/EEB [6], 11 straipsnio 4 dalies antrame papunktyje numatyta, kad likučių tyrimas atliekamas moksliškai pripažįstamais patvirtintais metodais, ypač nustatytais Bendrijos direktyvose ar kituose tarptautiniuose standartuose;kadangi apibrėžiant mėginių analizės metodus, reikia atsižvelgti į analizės tvarkos sąvokos apibrėžimą bei laikytis mėginių atrankos ir analizės kriterijų nustatymo taisyklių;kadangi priimta analizės tvarka privalo būti pakankamai jautri tam, kad galima būtų aptikti medžiagų, turinčių hormoninį ar tirostatinį veikimą, likučius;kadangi mėginio ėmimas yra pagrindinė analizės metodo dalis; kadangi reikėtų nustatyti mėginių atrankos taisykles;kadangi šiame sprendime reikėtų atsižvelgti į kriterijus, nustatytus 1985 m. gruodžio 20 d. Tarybos direktyvos 85/591/EEB dėl Bendrijos bandinių ėmimo ir analizės metodų įvedimo, vykdant žmonėms vartoti skirtų maisto produktų monitoringą [7] priedo 1 punkte;kadangi atsižvelgiant į mokslo ir technikos žinių raidą ir aiškumo dėlei būtina panaikinti Komisijos sprendimą 87/410/EEB [8];kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisĮprastinė analizės tvarka, kuriai išduodamas leidimas aptikti medžiagų, turinčių hormoninį ar tirostatinį poveikį, likučius, yra ši:- imunologinė analizė,- plonasluoksnė chromatografija,- skysčių chromatografija,- dujų chromatografija,- masių spektrometrija,- spektrometrija,arba bet kuris kitas metodas, atitinkantis kriterijus, panašius į priede nustatytus kriterijus, taikomus panašiems metodams.2 straipsnisAnaliziniai mėginiai imami, laikantis šių taisyklių:1) mėginys privalo būti tipinis ir pakankamo dydžio, kad būtų galima atlikti atitinkamą analizę, kartotinę analizę ir bet kokią patvirtinančiąją analizę;2) mėginiai privalo būti žymimi taip, kad juos būtų galima identifikuoti bet kuriuo metu;3) mėginio ėmimo tvarka, pakavimas, konservavimas, transportavimas ir mėginių saugojimas privalo būti atliekamas taip, kad būtų palaikomas jų vientisumas ir nepažeidžiamas tyrimo rezultatas. Reikia užtikrinti mėginių apsaugą nuo neteisėtos prieigos.3 straipsnisMedžiagų, turinčių hormoninį ar tirostatinį poveikį, likučių analizės metodams taikomi kriterijai yra nustatyti priede.4 straipsnisŠis sprendimas peržiūrimas iki 1996 m. sausio 1 d. tam, kad būtų atsižvelgta į mokslo ir technikos žinių raidą.5 straipsnisKomisijos sprendimas 87/410/EEB panaikinamas.6 straipsnisŠis sprendimas skiriamas valstybėms narėms.Priimta Briuselyje, 1993 m. balandžio 14 d.Komisijos varduRené SteichenKomisijos narys[1] OL L 191, 1985 7 23, p. 46.[2] OL L 70, 1988 3 16, p. 16.[3] OL 121, 1964 7 29, p. 2012/64.[4] OL L 57, 1992 3 2, p. 1.[5] OL L 226, 1985 8 24, p. 13.[6] OL L 395, 1989 12 30, p. 13.[7] OL L 372, 1985 12 31, p. 50.[8] OL L 223, 1987 8 11, p. 18.--------------------------------------------------PRIEDAS1. SĄVOKŲ APIBRĖŽIMAI IR BENDRIEJI REIKALAVIMAI1.1. Sąvokų apibrėžimai1.1.1. Įprastiniai analizės metodaiAnalizės metodai, taikomi valstybėse narėse, įgyvendinant nacionalinius planus dėl likučių mėsiniuose ir pieniniuose gyvūnuose ir gyvūninės kilmės produktuose kontrolę, laikantis Tarybos direktyvos 86/469/EEB [1]. Tyrimų laboratorijos privalo patvirtinti įprastinius analizės metodus ir jie turi atitikti šiame priede nustatytus atitinkamus kriterijus. Metodai gali būti taikomi atrankos ir (arba) patvirtinimo tikslais:- metodai, taikomi atrankos tikslu (atrankos metodai) metodai, kuriuos taikant, aptinkama analitė arba analičių klasė pagal pasirinktą lygmenį. Taikant šiuos metodus, galima naudoti daug mėginių, kurie atrenkami, nustatant galimus teigiamus mėginius. Šių metodų taikymo tikslas išvengti klaidingų neigiamų rezultatų,- metodai, taikomi patvirtinimo tikslu (patvirtinamieji metodai) metodai, kuriuos taikant, gaunama išsami arba papildoma informacija, įgalinanti akivaizdžiai identifikuoti analitę pagal pasirinktą lygmenį. Šių metodų taikymo tikslas išvengti klaidingų neigiamų rezultatų, taip pat užtikrinti priimtiną nedidelę klaidingų neigiamų rezultatų tikimybę.1.1.2. AnalitėLaboratorinio mėginio sudedamoji dalis, kurią reikia aptikti, identifikuoti ir (arba) nustatyti jos kiekį. Tam tikrais atvejais "analitės" sąvokos apibrėžimas taikomas analitės dariniams, susiformuojantiems analizės metu.Analitės kiekybiniai matai išreiškiami:- kiekiu, išreiškiamu masės kiekiu (pvz., μg, ng)arba- esamu kiekiu, išreiškiamu masės frakcija (pvz., μg kg1, ng kg1), masės koncentracija (pvz., μg l1) arba koncentracija (pvz., mol l1).1.1.3. Mėginiai1.1.3.1. Laboratorinis mėginysMėginys, paruošiamas siųsti į laboratoriją ir skirtas patikrinimui arba tyrimui.1.1.3.2. TyrinysIš laboratorinio mėginio paruoštas mėginys, iš kurio bus paimti bandiniai.1.1.3.3. BandinysIš tyrinių tarpo pasirinktos faktiškai tiriamos arba stebimos medžiagos (arba jei tyriniai ir bandiniai yra tie patys, tai iš laboratorinių mėginių tarpo pasirinktos medžiagos) kiekis.1.1.4. Standartinė analitėIšsamiai apibūdinta medžiaga arba nurodytas aukščiausio grynumo laipsnio esamas analitės kiekis, naudojamas kaip analizės etalonas.1.1.5. Etaloninė medžiagaMedžiaga, kurios vienos ar kelių savybių buvimas buvo įrodytas patvirtintu metodu ir kurią galima naudoti, kalibruojant prietaisą arba patikrinant matavimo metodą.1.1.6. Tuščiasis nustatymas1.1.6.1. Tuščiasis mėginio nustatymasIštisinės analizės tvarka, taikoma tyriniui, paimtam iš analitės neturinčio mėginio.1.1.6.2. Tuščiasis reagento nustatymasIštisinės analizės tvarka, taikoma, nesant bandinio arba vietoj bandinio naudojant ekvivalentišką tinkamo tirpiklio kiekį.1.1.7. SpecifiškumasSpecifiškumas tai metodo ypatybė skirti matuojamą analitę nuo kitų medžiagų. Šia ypatybe yra paremtas matavimo principas, kuris kinta, keičiant junginio ar rišančiosios medžiagos klasę.Taikant aprašytą matavimo principą, būtina gauti duomenis apie bet kokios iš medžiagų, pvz., apie pasirinkto likučio homologų, analogų arba metabolitų, specifiškumą. Remiantis specifiškumo duomenimis, turi būti įmanoma kiekybiškai įvertinti metodo ypatybę skirti analitę nuo kitų medžiagų bandymo sąlygomis.1.1.8. TikslumasŠiame sprendime daroma nuoroda į vidurkio tikslumą. Tikslumo sąvoka apibrėžiama taip, kaip nustatyta ISO 3534-1977 2.83 (Vidurkio tikslumas: tikrosios reikšmės ir vidurkio artimumas, daug kartų gaunamas eksperimentine tvarka).Pagrindiniai tikslumo apribojimai yra:a) atsitiktinės paklaidos;b) sisteminės paklaidos.Atliekant labai daug eksperimentų, vidurkio tikslumas įgauna sisteminę paklaidą. Rengiant metodo vadovą, būtina nurodyti eksperimentų skaičių.Tikslumo matas yra etaloninės medžiagos tikrosios ir vidutinės reikšmės skirtumas, išreiškiamas procentais pagal tikrąją reikšmę. Jei etaloninės medžiagos nėra, tai, analizuojant praturtintą mėginį, galima įvertinti atitinkamus parametrus.Tais atvejais, kai neįmanoma taikyti absoliučius apibūdinimo metodus ar naudotis sertifikuotomis etaloninėmis medžiagomis, analitės, esančios mėginyje, dalį galima nustatyti pagal rezultatus, gautus analitės tyrimo metodu, pasižyminčiu ypač dideliu specifiškumu, tikslumu ir gaunamų rezultatų glaudumu.1.1.9. Rezultatų glaudumasTai yra rezultatų, gaunamų keletą kartų eksperimentine tvarka nurodytomis sąlygomis, artimumas (ISO 3534-1977 [2], 2.84), įskaitant pakartojamumą ir atkuriamumą.Pakartojamumas:Abipusiai nepriklausomų tyrimo rezultatų, gaunamų pakartojamumo sąlygomis, t. y. tam pačiam tyrėjui tuo pačiu prietaisu tiriant identišką tiriamąją medžiagą pagal tą patį metodą trumpais laikotarpiais toje pačioje laboratorijoje, artimumas.Atkuriamumas:Abipusiai nepriklausomų tyrimo rezultatų, gaunamų atkuriamumo sąlygomis, t. y. skirtingiems tyrėjams skirtingais prietaisais tiriant identišką tiriamąją medžiagą pagal tą patį metodą trumpais laikotarpiais skirtingose laboratorijose, artimumas.Tarybos direktyvos 85/391/EEB [3] priede nustatyta, kad rezultatų, gaunamų analizės metodais, glaudumas patvirtinamas pagal tos direktyvos nuostatas, atlikus bendrą bandymą pagal ISO 5725-1986 [4]. Šiuo tikslu pakartojamumo ir atkuriamumo sąlygos yra apibūdinamos ISO 5725-1986. Atliekant tokius bandymus, būtina tirti mėginius, turinčius analitę, kurios kiekis yra žinomas ir yra apytiksliai lygus didžiausiai likučių koncentracijai.Kadangi iki šiol metodo atkuriamumas buvo nustatomas, atliekant bendrąjį bandymą, tai atliekant metodų, kurie bus apibūdinti vadove, išankstinę atranką, pakanka pakartojamumo duomenų.Pakartojamumo ir atkuriamumo matas yra variacijos koeficientas, kaip nurodoma ISO 3534-1977, 2.35 (Variacijos koeficientas: standartinio nuokrypio ir aritmetinio vidurkio absoliučios reikšmės santykis).1.1.10. Aptikimo ribaMažiausia išmatuojama dalis, kuria remiantis, galima įrodyti analitės buvimą, esant pakankamam statistiniam patikimumui (ne mažiau kaip 95 % medžiagoms, kurias vartoti leidimas nebuvo išduotas žr. 1.2.6.1).Aptikimo riba gali būti apskaičiuojama įvairiai:a) vienas būdas: mažiausiai 20 tipinių tuščiųjų mėginių tiriama mėginio tuščiojo nustatymo tvarka. Aptikimo riba apskaičiuojama kaip tariamoji dalis, atitinkanti vidurkio reikšmę, esant tris kartus didesniam tuščiojo nustatymo standartiniam nuokrypiui.1 pastaba.Reikėtų nurodyti įprastinį analizės tyrinio kiekį.2 pastaba.Jei manoma, kad tokie veiksniai, kaip gyvūnų rūšis, lytis, amžius, pašaras ar kitos aplinkos sąlygos gali daryti įtaką metodo ypatybėms, tada šiuo metodu tiriant kiekvieną homogenišką populiaciją, reikia ištirti mažiausiai 20 tuščiųjų mėginių;b) kitas būdas: tiriant spektrometriniu būdu, tipinių tuščiųjų nustatymų metu atsirandant baltajam triukšmui, aptikimo riba apskaičiuojama kaip tariamoji dalis, atitinkanti tris kartus didesnį kiekvienos smailės sukeliamą triukšmą.1.1.11. Nustatymo ribaMažiausia analitės dalis, pagal kurią patvirtinamas metodo tikslumas ir gaunamų rezultatų glaudumas.1.1.12. JautrumasMetodo ypatybės skirti analitės dalies skirtumus matas. Šiame sprendime jautrumas apskaičiuojamas pagal kalibracijos kreivės pasirinkto lygmens nuolydį.1.1.13. ĮvykdomumasAnalizės tvarkos ypatybė, priklausanti nuo metodo taikymo srities ir nustatoma pagal reikalavimus, tokius kaip mėginių apyvarta ir išlaidos.1.1.14. PritaikomumasMėginių ir (arba) analičių, kurios tiriamos nurodytu metodu arba esant nurodytoms nedidelėms modifikacijoms, sąrašas.1.1.15. Rezultatų interpretavimas1.1.15.1. Teigiamas rezultatasAnalitės buvimas mėginyje įrodomas analizės tvarka, kai laikomasi bendrųjų ir kiekvienam aptikimo metodui taikomų nurodytų kriterijų:a) medžiagų, kurių atžvilgiu tolerancija lygi nuliui, analizės rezultatas yra laikomas "teigiamu", jei analitės buvimas mėginyje akivaizdžiai įrodomas;b) medžiagų, kurių maksimali likučių koncentracija yra žinoma, analizės rezultatas yra laikomas "teigiamu", jei analitės dalis mėginyje, nustatoma eksperimentiniu būdu (pritaikius korekcijos priemones medžiagai atkurti), yra didesnė už nustatytąją maksimalią likučių koncentraciją, atsižvelgiant į priimtiną tikimybę gauti klaidingus teigiamus arba klaidingus neigiamus rezultatus.1.1.15.2. Neigiamas rezultatasAnalizės rezultatas laikomas "neigiamu" pagal analizės tvarką, kai naudojant atitinkamas etalonines medžiagas ir atliekant tuščiąjį aptikimą, laikomasi bendrųjų ir kiekvienam aptikimo metodui taikomų kriterijų ir:a) medžiagų, kurių atžvilgiu tolerancija lygi nuliui, analizės rezultatas yra laikomas "neigiamu", jei analitės buvimas mėginyje akivaizdžiai neįrodomas; arbab) medžiagų, kurių maksimali likučių koncentracija yra žinoma, atveju išmatuota analitės dalis mėginyje yra mažesnė nei 1.1.15.1 b punkte nurodytoji dalis.Pastaba.Neigiamas rezultatas neįrodo, kad a atveju analitės nėra mėginyje arba kad b atveju tikroji analitės dalis yra mažesnė už didžiausią likučių koncentraciją.1.1.16. Keli chromatografiniai atskyrimai, atliekami vienu metuTyrimo tvarka, kai, prieš atliekant chromatografiją, išgrynintas tiriamasis tirpalas padalijamas į dvi dalis ir:a) atliekama vienos tirpalo dalies chromatografija;b) kita tirpalo dalis sumaišoma su standartine identifikuotina analite ir atliekama tiriamojo tirpalo ir standartinės analitės mišinio chromatografija. Su tirpalu sumaišytos standartinės analitės kiekis turi būti lygus analitės, esančios tiriamajame tirpale, kiekiui.1.1.17. ImunogramaŠiame sprendime imunograma apibūdinama kaip imunocheminio atsako ir sulaikymo laiko arba eliuavimo tūrio, gaunamo, atlikus chromatografinį atskyrimą (bendru atveju dirbant nepriklausomai) ir mėginio ekstrakto sudedamųjų dalių imunocheminį aptikimą, grafikas.1.2. Bendrieji reikalavimai1.2.1. KriterijaiTarybos direktyvos 85/591/EEB priede numatyta, kad vėliau nustatyti kriterijai taikomi analizės metodų patikrinimui.1.2.2. Atrankos metodaiAtrankos metodams negalima taikyti nustatytų reikalavimų. Svarbiausias taikymo aspektas klaidingų neigiamų rezultatų dažnumas pasirinktame lygmenyje turi būti mažiausias.1.2.2.1. Specifiškumas turi būti apibūdintas.1.2.2.2. Tikslumas ir rezultatų glaudumasNebūtina nustatyti kiekį. Atsižvelgiant į tai, ar medžiaga vartojama neteisėtai ar turint leidimą, atrankos metodas gali būti kokybinis ar kiekybinis. Klaidingi teigiami rezultatai yra priimtini, tačiau pasirinktame lygmenyje klaidingų neigiamų rezultatų turėtų būti kuo mažiau.1.2.2.3. Aptikimo riba:Tai turėtų atitikti tikslą. Medžiagų, kurių didžiausia likučių koncentracija yra žinoma, aptikimo riba turėtų būti pakankamai žema, kad likučiai būtų nustatomi. Medžiagų, kurias vartoti mėsinių ir pieninių gyvūnų tarpe leidimas nėra išduotas, atveju aptikimo riba turėtų būti kuo mažesnė.1.2.2.4. ĮvykdomumasPageidautina didelė mėginių apyvarta ir išlaidos turėtų būti mažesnės.1.2.3. Patvirtinamieji metodai1.2.3.1. SpecifiškumasPatvirtinamieji metodai turi pateikti kuo daugiau akivaizdžios informacijos apie analitės cheminę struktūrą. Jei daugiau nei vienas junginys sukelia tokį pat atsaką, tai taikant metodą, neįmanoma atskirti šių junginių.Metodai remiasi tik chromatografine analize, kadangi molekulinis spektrometrinis aptikimas nėra tinkamas patvirtinantysis metodas.Jei vienas metodas nepasižymi pakankamu specifiškumu, pageidautiną specifiškumą galima pasiekti analizės tvarka, tinkamai derinant valymo, chromatografinio atskyrimo ir spektrometrinio ar imunocheminio aptikimo metodus, pvz., DC-MS, SC-MS, IGC/DC-MS, DC-IS, SC-IS, SC/IMG.1.2.3.2. TikslumasAtliekant kartotinę etaloninės medžiagos analizę, dalies, nustatytos eksperimentiniu būdu, vidurkio nuokrypio nuo tikrosios reikšmės rekomenduotini intervalai (po bet kokių korekcijos priemonių medžiagai atgaminti pritaikymo) yra tokie:Tikrasis kiekis (masės frakcija) | Intervalas |1 µg kg–1 | – 50 % iki + 20 % |> 1 µg kg–1 iki 10 µg kg–1 | – 30 % iki + 10 % |10 µg kg–1 | – 20 % iki + 10 % |1.2.3.3. Rezultatų glaudumas:Atliekant kartotinę etaloninės medžiagos analizę atkuriamumo sąlygomis, variacijos koeficiento (VK), apskaičiuojamo skirtingose laboratorijose pagal Horwitz lygtį [(VK( %) = 2(1 0,5 logC), kai C yra dalis, kurios geba lygi 10], reikšmės yra šios:Kiekis (masės frakcija) | VK |1 μg kg–1 | 45 % |10 μg kg–1 | 32 % |100 μg kg–1 | 23 % |1 μg kg–1 | 16 % |Atliekant analizes pakartojamumo sąlygomis, VK, apskaičiuojamas skirtingose laboratorijose, tipiniu atveju bus lygus pirmiau nurodytų reikšmių 1/21/3 daliai.1.2.3.4. Aptikimo ribaAtitinka tikslą (žr. 1.2.6.1).1.2.3.5. Nustatymo ribaAtitinka tikslą (žr. 1.2.6.2).1.2.3.6. JautrumasAtitinka tikslą.1.2.3.7. ĮvykdomumasAtlikimo sparta ir išlaidos nėra tokios svarbios, lyginant su atrankos metodais.Daugelis patvirtinamųjų metodų pritaikomumo aspektų nėra reikšmingi, lyginant su kitais, šiame sprendime apibūdintais kriterijais. Įprastiniu atveju pakanka reikalaujamų reagentų ir prietaisų.1.2.4. Kalibravimo kreivėsJei metodas priklauso nuo kalibravimo kreivės, pateikiama ši informacija:- kalibravimo kreivę aprašanti matematinė formulė,- priimtini intervalai, kurių ribose kalibravimo kreivės parametrai kinta kiekvieną dieną,- kalibravimo kreivės darbinis intervalas.Jei įmanoma, tai atliekant patvirtinamųjų metodų kalibravimo kreivių kokybės kontrolę, reikėtų taikyti vidaus standartus ir vartoti etalonines medžiagas, nurodant kintamųjų, kurie galioja bent kalibravimo kreivės darbinio intervalo ribose, dispersiją.1.2.5. Jautrumas interferencijai1.2.5.1. Praktikoje taikant visas kintančias eksperimentines sąlygas (pvz., reagentų stabilumas, mėginio sudėtis, pH, temperatūra), reikėtų nurodyti bet kokį kitimą, galintį daryti įtaką analizės rezultatui. Apibūdinant metodą, reikėtų nurodyti priemones išvengti bet kokios numanomos interferencijos. Jei reikia, apibūdinami alternatyvūs aptikimo principai, taikomi patvirtinimo tikslu.1.2.5.2. Jei vienu metu atliekamos kelios chromatografijos, tai turėtų būti gaunama tik viena smailė, pastarosios padidintam aukščiui (arba sričiai) atitinkant pridėtos analitės kiekį. Atliekant DC ar SC, smailės plotis kreivės viduryje turėtų sudaryti 90–110 % pradinio pločio, o išlaikymo trukmė turėtų būti identiška trukmei 5 % intervale. PSC atveju, dėmės, kuri, kaip yra manoma, susidaro dėl analitės, ryškumą reikėtų padidinti; nauja dėmė neturėtų atsirasti ir vaizdas neturėtų kisti.1.2.5.3. Pirmiausia reikėtų ištirti rišamosios medžiagos sudedamųjų dalių sukeliamą interferenciją.1.2.6. Leistinų likučių koncentracijų ir analizės ribų ryšys1.2.6.1. Medžiagų, kurių nebuvo leista vartoti mėsinių ir pieninių gyvūnų tarpe, aptikimo, taikant analizės metodą, riba turi būti pakankamai žema, kad, neleistinai pavartojus medžiagą, numanomų likučių koncentracijos nustatymo tikimybė būtų ne mažesnė kaip 95 %.1.2.6.2. Medžiagų, kurių likučių didžiausia koncentracija yra žinoma, aptikimo riba neturi viršyti didžiausios likučių koncentracijos, kai mėginys tiriamas metodu, atsirandant standartiniam nuokrypiui, triskart didesniam už didžiausią likučių koncentraciją.1.2.6.3. Medžiagų, kurių likučių didžiausia koncentracija yra žinoma, tyrimo metodas turėtų būti patvirtintas pagal tą koncentraciją, dukart mažesnę koncentraciją ir dukart didesnę koncentraciją.2. LIKUČIŲ IDENTIFIKAVIMO IR KIEKIO NUSTATYMO KRITERIJAI2.1. Bendrasis reikalavimasLaboratorijos, kuriose atliekamos mažos molekulinės masės organinių medžiagų likučių buvimo galutinio patvirtinimo analizės, užtikrina, kad rezultatų aiškinimo kriterijai atitinka šio skirsnio reikalavimus. Kriterijai nustatomi, siekiant identifikuoti analitę ir išvengti klaidingų teigiamų rezultatų, tam, kad būtų padaryta teigiama išvada, analizės rezultatai turi atitikti konkretaus analizės metodo kriterijus.2.2. Bendrieji svarstymai dėl analizės metodo apskritai2.2.1. Mėginio paruošimasMėginys turėtų būti gaunamas, naudojamas ir apdorojamas taip, kad analitės, jei ji yra mėginyje, aptikimo tikimybė būtų didžiausia.2.2.2. Jautrumas interferencijaiReikėtų pateikti informaciją, kaip nurodyta 1.2.5 (jautrumas interferencijai).2.2.3. Bendrieji tvarkos kriterijai2.2.3.1. Metodo, taikomo analitės tiriamajame mėginyje nustatymui, specifiškumas (žr. 1.1.7) ir aptikimo ribos (1.1.10) ir nustatymas (1.1.11) jau yra žinomas.Pastaba.Šią informaciją galima gauti analizuojant eksperimentinio tyrimo duomenis ir (arba) remiantis teoriniais samprotavimais.2.2.3.2. Tam, kad būtų gaunamas teigiamas rezultatas, analitės fizikinės ir cheminės savybės analizės metu neturi skirtis nuo standartinės analitės, esančios atitinkamame mėginyje, fizikinių ir cheminių savybių.2.2.3.3. Analizės teigiamas ir neigiamas rezultatas bus gaunamas tik pagal tiriamosios analitės ir mėginio eksperimento tvarka aptikimo ir nustatymo ribas ir specifiškumo intervalą.2.2.3.4. Analizuojant kiekvieną tyrinio partiją ištisine tvarka, tuo pačiu metu pirmiausia reikėtų tirti etaloninę arba praturtintą medžiagą, turinčią žinomus analitės kiekius. Priešingu atveju į tyrinius galima įnešti vidinio standarto.2.2.4. Nepriklausomai atliekamo fizikinio ir (arba) cheminio parengtinio koncentravimo, gryninimo ir atskyrimo kriterijai2.2.4.1. Analitė turėtų būti frakcijoje, kuri yra būdinga atitinkamai standartinei analitei, esančiai atitinkamame mėginyje tomis pačiomis bandymo sąlygomis.2.2.4.2. Standartų, kontrolinių mėginių ir tyrinių sulaikymo duomenis reikėtų įteikti kartu su galutiniu rezultatu: teigiamu arba neigiamu.2.2.5. Kiekio matavimo kriterijai2.2.5.1. Turi būti matuojamas atkūrimas ir nurodomi visi kiekybiniai matavimai.2.2.5.2. Atkūrimo laboratorijoje kintamumas turėtų būti kuo mažesnis.2.2.5.3. Reikia aiškiai nurodyti, ar galutiniai rezultatai buvo arba nebuvo koreguojamai, atsižvelgiant į atkūrimą. Jeigu jie buvo koreguojami, tada reikia apibūdinti koregavimo metodą.2.3. Analizės metodų, kuriuos galima taikyti patvirtinimo tikslais, derinant su kitais metodais, kriterijai2.3.1. Analitės nustatymo IA kokybiniai reikalavimai2.3.1.1. Reikia nurodyti kalibravimo kreivės darbinį intervalą, kuris bendru atveju turi apimti mažiausiai dešimties mėginių koncentracijų intervalą.2.3.1.2. Reikia mažiausiai šešių kalibravimo kreivėje tinkamai išsidėsčiusių taškų.2.3.1.3. Atitinkami kokybės kontrolės parametrai turi atitikti pirmiau atliktus tyrimus, pvz., nespecifinio surišimo analizę ir kalibravimo kreivės parametrus.2.3.1.4. Kiekvienos analizės metu būti tiriami kontroliniai mėginiai. Koncentracijos lygmenys: nulinis ir darbinio intervalo apatinė, vidurinė ir viršutinė dalys. Šiose dalyse esantys rezultatai turi atitikti pirmiau atliktų analizių rezultatus.Visus kontrolinių mėginių ir tyrinio parengtinius duomenis reikėtų įteikti kartu su galutiniu rezultatu: teigiamu arba neigiamu.2.3.2. Analitės nustatymo DC arba SC, taikant nespecifinį aptikimo metodą, kriterijai2.3.2.1. Analitė turėtų būti eliuojama sulaikymo laiku, būdingu atitinkamai standartinei analitei tomis pačiomis bandymo sąlygomis.2.3.2.2. Artimiausia chromatogramos smailės didžiausia reikšmė turėtų būti skirtis nuo nustatytosios analitės smailės mažiausiai pagal vieną plotį, sudarantį 10 % didžiausio aukščio.2.3.2.3. Siekiant gauti papildomos informacijos, galima vienu metu atlikti kelias chromatografijas arba chromatografiją, naudojant mažiausiai dvi skirtingo poliškumo kolonėles.2.3.3. Analitės nustatymo PSC kriterijai2.3.3.1. Analitės Rf vertė (-ės) turėtų atitikti standartinės analitės Rf vertę (-es). Šio reikalavimo laikomasi, kai analitės Rf vertė (-ės) sudaro ± 3 % standartinės analitės Rf vertės (-ių) tomis pačiomis bandymo sąlygomis.2.3.3.2. Analitės vaizdas neturėtų skirtis nuo standartinės analitės vaizdo.2.3.3.3. Dėmės, įrodančios analitės buvimą, centras turėtų būti nutolęs nuo analitės mažiausiai per dėmės diametrų sumos pusę.2.3.3.4. Siekiant gauti papildomos informacijos, galima vienu metu atlikti kelias chromatografijas ir (arba) dvimatę PSC.2.4. Analizės metodų, kuriuos galima taikyti patvirtinimo tikslais, kriterijai2.4.1. Analitės nustatymo SC/IA arba SC/IMG kriterijai2.4.1.1. Atliekant SC/IMG, imunogramos smailė turėtų apimti mažiausiai penkias SC frakcijas.2.4.1.2. Turi būti laikomasi 2.2.4.1 ir 2.2.4.2 nurodytų kriterijų.2.4.1.3. ReagentaiReikėtų nurodyti antikūnų ir kitų reagentų šaltinį ir ypatybes.2.4.1.4. Kalibravimo kreivėKadangi metodas priklauso nuo kalibravimo kreivių, reikia pateikti 1.2.4 nurodytą informaciją (Kalibravimo kreivės).Turi būti laikomasi (2.3.1.12.3.1.4) nurodytų IA kokybės reikalavimų.2.4.1.5. Jei metodas patvirtinimo tikslais nėra derinamas su kitais metodais, tada reikia atlikti du skirtingus skyrimus SC metodu arba gauti dvi imunogramas, naudojant skirtingo specifiškumo antikūnus.2.4.2. Analitės nustatymo SC-SP kriterijai2.4.2.1. Turi būti laikomasi 2.3.2.1 ir 2.3.2.2 nurodytų kriterijų.2.4.2.2. Absorbcijos analitės spektre didžiausia reikšmė turėtų būti gaunama, esant tiems patiems bangų ilgiams, kai gaunamos standartinės analitės absorbcijos reikšmės, esant nuokrypiui, nustatomam pagal aptikimo prietaiso skiriamąją gebą. Nustatant diodo vienarūšių elementų išsidėstymo tvarką, šis nuokrypis paprastai būna ± 2 nm.2.4.2.3. Analitės spektro virš 220 nm vaizdas neturėtų skirtis nuo standartinės analitės spektro vaizdo tose spektrų dalyse, kur santykinė absorbcija siekia 10 %. Šio kriterijaus laikomasi, kai yra nustatomos tos pačios didžiausios reikšmės ir abu spektrai skiriasi daugiau nei 10 % standartinės analitės absorbcijos nestebėtame taške.2.4.2.4. Jei metodas patvirtinimo tikslais nėra derinamas su kitais metodais, tai atliekant SC, tuo pačiu metu būtina atlikti dar vieną chromatografiją. Žr. 1.2.5.2 dėl tuo pačiu metu atliekamoms chromatografijoms keliamų reikalavimų.2.4.3. Analitės nustatymo PSC-SP kriterijai2.4.3.1. Metodas turi atitikti nurodytus PSC kriterijus (2.3.3.12.3.3.3).2.4.3.2. Absorbcijos analitės spektre didžiausia reikšmė turėtų būti gaunama, esant tiems patiems bangų ilgiams, kai gaunamos standartinės analitės absorbcijos reikšmės rėžyje, nustatomame pagal aptikimo prietaiso skiriamąją gebą.2.4.3.3. Analitės spektro vaizdas neturėtų skirtis nuo standartinės analitės spektro vaizdo.2.4.3.4. Jei metodas patvirtinimo tikslais nėra derinamas su kitais metodais, tai atliekant PSC, tuo pačiu metu būtina atlikti dar vieną chromatografiją. Žr. 1.2.5.2 dėl tuo pačiu metu atliekamoms chromatografijoms keliamų reikalavimų.2.4.4. Analitės nustatymo DC-MS kriterijai2.4.4.1. DC kriterijai2.4.4.1.1. Turi būti laikomasi 2.3.2.1 ir 2.3.2.2 nurodytų kriterijų.2.4.4.1.2. Galima naudoti vidinį standartą, jei medžiaga atitinka šį tikslą. Pirmiausia, tai turėtų būti analitė, pažymėta stabiliu izotopu arba jei šito padaryti neįmanoma, galima naudoti panašų standartą, kurio sulaikymo laikas yra artimas analitės sulaikymo laikui.2.4.4.1.3. Atliekant DC, analitės ir vidinio standarto sulaikymo laikų santykis, t. y. santykinis analitės sulaikymo laikas, turėtų būti toks pats kaip ir standartinės analitės, esančios rišamojoje medžiagoje, sulaikymo laikas, esant ± 0,5 % nuokrypiui.2.4.4.1.4. Jei, taikant metodą patvirtinimo tikslu, vidinis standartas nenaudojamas, tai analitė identifikuojama, papildomai vienu metu atliekant kelias chromatografijas.2.4.4.2. NSGMS kriterijai2.4.4.2.1. Taikant metodą atrankos tikslu, būtina bent išmatuoti gausiausio diagnostinio jono intensyvumą.2.4.4.2.2. Taikant metodą patvirtinimo tikslu, reikėtų išmatuoti mažiausiai keturių diagnostinių jonų gausą. Jei taikant metodą, iš junginio neatsipalaiduoja keturi diagnostiniai jonai, tada analitė turėtų būti identifikuojama pagal mažiausiai dviejų, nepriklausomai taikytų DC-MSGMS metodų rezultatus, susidarant skirtingiems analitės dariniams ir (arba) taikant jonizacijos metodus, kurių kiekvieno metu atsipalaiduoja du arba trys diagnostiniai jonai.Pirmiausia reikėtų pasirinkti molekulėje esantį joną diagnostikos tikslu.2.4.4.2.3. Visų stebimų analitės diagnostinių jonų santykinė gausa turėtų atitikti standartinės analitės diagnostinių jonų santykinę gausą, esant pageidautinam ± 10 % nuokrypiui (elektronų sukeliama jonizacija) arba ± 20 % nuokrypiui (cheminė jonizacija).2.4.5. Analitės identifikavimo IR kriterijai2.4.5.1. Atitinkamų smailių sąvokos apibrėžimasAtitinkamos smailės yra absorbcijos standartinės analitės infraraudonajame spektre didžiausios reikšmės, atitinkančios paskesnius reikalavimus.2.4.5.1.1. Absorbcijos didžiausia reikšmė yra bangų skaičiaus intervale 1 8005 00 cm1.2.4.5.1.2. Absorbcijos intensyvumas yra ne mažesnis kaip:a) specifinis optinis tankis, išreiškiamas moliais ir lygus 40 pagal nulinį optinį tankį, lygų 20 ir pagal smailės pagrindinę liniją;arbab) santykinis optinis tankis, sudarantis 12,5 % intensyviausios smailės 1800–5 00 cm 1 srityje optinio tankio, kai abu tankiai išmatuojami pagal nulinį optinį tankį ir 5 % intensyviausios smailės 1800–5 00 cm1 srityje optinio tankio, kai abu tankiai matuojami pagal jų smailių pagrindinę liniją.Pastaba.Nors teoriškai tinkamos smailės nustatomos a atveju, tačiau praktiškai lengviau nustatyti smailes b atveju.2.4.5.2. Analitės smailių infraraudonajame spektre skaičius, pasikliovimo intervalui esant ± 1 cm1, nustatomas, smailių dažnumams atitinkant smailės dažnumą standartinės analitės spektre.2.4.5.3. IR kriterijai2.4.5.3.1. Absorbcija turi būti nustatoma visose analitės spektro vietose, atitinkančiose standartinės analitės etaloninio spektro atitinkamą smailę.2.4.5.3.2. Mažiausiai šešios smailės turi būti standartinės analitės infraraudonajame spektre. Jei smailių yra mažiau, tai nurodytojo spektro negalima laikyti etaloniniu spektru.2.4.5.3.3. "Rezultatas", t. y. atitinkamų smailių, nustatomų analitės infraraudonajame spektre, skaičius, išreiškiamas procentais, turi būti ne mažesnis kaip 50.2.4.5.3.4. Jei negalima nustatyti smailės atitikmens, tai analitės spektro atitinkamas regionas turi atitikti šią smailę.2.4.5.3.5. Tvarka taikoma tik mėginio absorbcijos spektro smailėms, kurių intensyvumas yra triskart didesnis už kiekvienos smailės sukeliamą triukšmą.2.5. Kiti analizės metodaiAnalizės metodus arba metodų, išskyrus aprašytus 2.3 ir 2.4 skirsniuose (pvz., SC-MS, MS-MS, DC-IS) derinius galima taikyti atrankos ar patvirtinimo tikslais, jei šie metodai atitinka panašius kriterijus, pagal kuriuos galima aiškiai identifikuoti pasirinktą analitę.[1] OL L 275, 1986 9 26, p. 36.[2] Tarptautinė standartų organizacija: Statistika: žodynėlis ir sutartiniai ženklai.[3] OL L 372, 1985 12 31, p. 50.[4] Tarptautinė standartų organizacija: Tyrimo metodais gaunamų rezultatų glaudumas (standartinio tyrimo metodo pakartojamumo ir atkuriamumo nustatymas skirtingose laboratorijose taikomais testais).--------------------------------------------------